open-index/open-wikipedia-markdown huggingface dataset:
Víctor Ábrego

**Viktor Alonso Ábrego Aguilera** (1997-yil 11-fevral, Larache) – boliviyalik professional futbolchi, Marokash chempionatining Raja Kasablanka jamoasida hujumchi pzoitsiyasida oʻynaydi.

## Biografiyasi
1997-yilda tugʻilgan Abrego yoshligidan otasini koʻrmagan va bobosi qoʻlida tarbiyalangan. 15 yoshida u Paylonda oʻqish uchun stipendiya oldi. U yerda onasining dugonasiga tovuq biznesida yordam bergan va ofitsiant boʻlib ishlagan.

## Futbolchilik faoliyati
Pailónda u meksikalik komediyachi sharafiga „Kantinflas“ laqabini oldi.

2020-yilda Abrego World Soccer jurnalining 500 ta eng muhim oʻyinchi roʻyxatiga kirdi. 

## Terma jamoa
U Boliviya terma jamoasi uchun 2022-yilgi Jahon chempionati saralashida Ekvadorga qarshi oʻz maydonida debyut qildi.

### Terma jamoa uchun gollar

## Manbalar

## Havolalar

*
Javohir Qahramonov

**Javohir Yangiboy oʻgʻli Qahramonov** (; 21-mart 1996-yil, Termiz) – Oʻzbekistonlik professional futbolchi, yarim himoyachi pozitsiyasida oʻynaydi. Jizzaxning „Soʻgʻdiyona“ klubi futbolchisi.

## Futbolchilik faoliyati
Javohir Termiz futboli tarbiyalanuvchisi va birinchi murabbiyi Ravshan Doʻrmonov boʻlgan. Professional futboldagi ilk saboqalarini „Bunyodkor akademiyasi“dan olgan. „Bunyodkor-2“ jamoasida Oʻzbekiston Pro ligasida ishtirok etgan. 

2016-yilgi mavsumda „Bunyodkor“ klubi tarkibidagi raqobat kuchliligi sababli Toshkentning boshqa bir jamoasi „Obod“ klubiga ijaraga berilgan. Javohir Oʻzbekiston Superligasidagi debyutini 2016-yil 5-mayda Toshkentnning „Obod“ klubi tarkibida „Qoʻqon 1912“ jamoasiga qarshi oʻyinda oʻtkazgan. Bir mavsum davomida „Obod“ jamoasi safida Superligada 18 ta oʻyinda ishtirok etgan. 2017-yilgi mavsumni Samarqandning „Dinamo“ klubi tarkibida boshlagan. Samarqand jamoasida yarim mavsum davomida oʻynagach, ikkinchi davra oldidan „Buxoro“ klubi bilan shartnoma imzolagan. 

Buxoro klubida dastlabki golini 2016-yil 12-avgust kuni „Nasaf“ jamoasiga qarshi oʻyinda kiritdi va yakunda „Buxoro“ klubi gʻalaba qozongan. Buxoro klubi tarkibida bir yarim mavsum davomida oʻynagan va jamoaning asosiy futbolchilaridan birga aylangan. 2019-yilgi oʻzining „Bunyodkor“ jamoasiga qaytgan va klubning Oʻzbekiston Superligasida uchinchi oʻrinni qoʻlga kiritdi. 2020-yilgi mavsum „Buxoro“ klubida Javohirga ustozlik qilgan Ulugʻbek Baqoyev uni Jizzaxning „Soʻgʻdiyona“ klubiga taklif etgan. Jizzax klubi bilan shartnoma imzolagan Javohir, „Soʻgʻdiyona“ klubi bilan 2021-yilgi mavsumda Oʻzbekiston Superligasida ikkinchi oʻrinni qoʻlga kiritishida katta hissa qoʻshdi va 2022-yilgi mavsumda AFC Kubogida ishtirok etib xalqaro klublar futbolida debyut qildi. AFC kubogida 5 ta oʻyinda qatnashib 2 ta gol urgan. 

2023-yilgi mavsum yakunlanganidan soʻng Fargʻonaning „Neftchi“ klubi tarkibiga oʻtayotgani haqida OAVlarda xabar qilingan. 2023-yil 22-dekabrda „Neftchi“ klubi bilan shartnoma imzolagan.

## Yutuqlar

* Oʻzbekiston Superligasi ikkinchi oʻrin: 2021
* Oʻzbekiston Superligasi uchinchi oʻrin: 2019

## Manbalar

## Havolalar
*
* Javohir Qahramonov Transfermarkt saytida futbolchi profili
* Javohir Qahramonov Soccerway saytida futbolchi profili
* Javohir Qahramonov Teams saytida futbolchi profili
Imom Gʻazzoliy masjidi

**Imom Al Ghazali masjidi** () — Malayziyaning Kuala-Lumpur shahridagi masjid. Ushbu masjid Bandar Manjalara shahrida joylashgan bo'lib, musulmon faylasufi imom G'azzoliy sharafiga nomlangan.

## Manbalar
Zaxar Prilepin

**Yegeniy Nikolayevich** (**Zaxar**) **Prilepin** (1975-yil 7-iyul, SSSR) — rus siyosiy, jamoat va harbiy arbobI, yozuvchi, filolog, publitsist, targʻibotchi.

## Manbalar
Abdujamol Isroilov

**Abdujamol Ahmadjon oʻgʻli Isroilov** (; 24-dekabr 1996-yil, Yozyovon tumani) – oʻzbek futbolchisi, Dinamo jamoasida yarim himoyachi pozitsiyasida oʻynaydi.

## Futbolchilik faoliyati
Abdujamol Fargʻona futbol tarbiyalanuvchisi. Futboldagi dastlabki faoliyatini „Neftchi“ klubi maktabida boshlagan Abdujamol, ilk professional jamoasi „Yozyovon“ klubi boʻlgan. 2014-2015-yillarda „Paxtakor“ jamoasi tarkibiga jalb etilgan va faoliyatini „Paxtakor-2“ jamoasida davomettirgan. 2016-yilgi mavsumda Fargʻonaning „Neftchi“ klubi bilan shartnoma imzolagan va asosan jamoaning oʻrinbosarlar tarkibida oʻynagan. 2017-yilgi mavsumda Samarqandning „Dinamo“ jamoasiga ijaraga berilgan. Samarqand klubidagi muvaffaqiyatlari oʻyinlari sababli ikkinchi davrada „Neftchi“ jamoasiga qaytgan. 2018-yilgi mavsum oldidan Qarshining „Nasaf“ klubi bilan shartnoma imzolagan, ammo keyinchalik shartnoma bekor qilinib „Neftchi“ jamoasi tarkibida qolgan. 2018-yilgi mavsum soʻnggida Fargʻona kluibini tark etib, Namanganning „Navbahor“ jamoasi bilan shartnoma imzolagan. Namangan jamoasida ikki mavsum davomida oʻynagan va katta qismini jaroxat sababli oʻtkazib yuborgan. 2021-yilgi mavsumda „Buxoro“ jamoasi tarkibiga oʻtgan va asosan yoshlar jamoasi tarkibida oʻynagan. 2022-yilgi mavsumda „Dinamo“ jamoasiga qaytdi va 2023-yilgi mavsum soʻnggiga qadar Samarqand klubi tarkibida oʻynagan. Mavsum soʻnggida „Dinamo“ jamoasi Abdujamol bilan shartnoma uzaytirilmasligini eʼlon qildi.

### Terma jamoa
Abdujamol Oʻzbekiston U-20 va Oʻzbekiston U-23 terma jamoalari safida oʻynagan. 2018-yilgi AFC U-23 Osiyo chempionatida Oʻzbekiston Olimpiya terma jamoasi tarkibida chempion boʻlgan.

## Yutuqlar

### Klub

* Oʻzbekiston Pro ligasi gʻolibi: 2023

### Xalqaro

* AFC U-23 Osiyo chempionati chempioni: 2018

## Manbalar

## Havolalar

* Abdujamol Isroilov  OʻzPFL saytida futbolchi profili

* Abdujamol Isroilov Transfermarkt saytida futbolchi profili
* Abdujamol Isroilov Soccerway saytida futbolchi profili
* Abdujamol Isroilov Footballfacts saytida futbolchi profili
Al-Haliq masjidi

**Al-Haliq masjidi** () – Tunisning poytaxti Tunis shahrida Sidi al-Bechir tumanida joylashgan masjid.

## Joylashuvi
Masjid Bab Jadid va Al-Marr koʻchasi yaqinida joylashgan. Afsonaga koʻra, bir beva ayol oʻz taqinchoqlarini uning qurilishini moliyalashtirish uchun sotib yuborgan va shuning uchun masjidga „oltin taqinchoqli uzuk“ degan maʼnoni anglatuvchi „holiq“ nomi berilgan. 
Fayl:Plaque_commémorative_de_la_mosquée_Al_Haliq_-_جامع_الحلق.jpg|alt=Commemorative plaque of the mosque|Masjid lavhasi
Fayl:Porte_de_la_mosquée_Al_Haliq_-_جامع_الحلق.jpg|alt=Gate of the mosque|Masjid darvozasi
Fayl:Plaque_en_marbre_indiquant_la_mosquée_Al_Haliq_-_جامع_الحلق.jpg|alt=Marble plaque indicating the name of the mosque|Masjid nomi yozilgan marmar lavha
Fayl:Minaret_de_la_mosquée_Al_Haliq_-_جامع_الحلق.jpg|alt=Minaret of the mosque|Masjid minorasi


## Manbalar
Seremban jome masjidi

**Seremban jome masjidi** () – Malayziyaning Negeri Sembilan davlati Seremban shahridagi eski masjid. Bino eski Malakka masjidi meʼmoriy uslubida qurilgan.

## Manbalar
Hammouda Pacha masjidi

**Hammouda Pacha masjidi** yoki **Hamouda Pacha al Mouradi** () – Tunisning poytaxti Tunis shahrida joylashgan masjid. Bu rasmiy tarixiy yodgorlik hisoblanadi.

## Joylashuvi
Bu masjid shaharning Madina hududida, Sidi Ben Arous koʻchasida bunyod etilgan.

## Tarixi
1655-yilda Hammuda Pacha tomonidan qurilgan mazkur inshoot Tunisdagi hanafiylik mazhabi asnosida qurilgan ikkinchi masjiddir.

## Arxitekturasi

Hammouda Pacha masjidi turk meʼmorchiligi asnosida qurilganligi bilan mashhur. Sakkiz burchakli minorasi boʻlib, namozxona toʻrtburchak shaklda qurilgan.
Fayl:Mosquée_Hamouda_Bacha,_Tunis_21_septembre_2013_(panoramique).jpg|alt=A panomaric view of the mosque|Masjidning panoramik koʻrinishi
Fayl:Mosquee_hamouda_pacha_2.jpg|alt=Entrance of the mosque from Sidi Ben Arous street|Masjidning Sidi Ben Arous koʻchasidan kirish qismi


## Manbalar
Al-Hava masjidi

**Al-Hava masjidi** (), **Al-Haoua** yoki **Ettavufi** masjidi sifatida ham tanilgan, Tunisning poytaxti Tunis shahrida joylashgan masjiddir. Bu rasmiy tarixiy yodgorlik.

## Joylashuvi
Bu masjid shaharning Madina hududida joylashgan.

## Tarixi
Bu masjid 1252-yilda Muhammad al-Mustanjir Billahning onasi malika Hafsid Atf Abu Zakariya I tomonidan qurilgan. U vayronaga aylangani sababli, keyinchalik „tashqi masjid“ nomi bilan mashhur boʻlgan, chunki u „Ravdha Essovud“ deb nomlangan joyda bogʻ va tepalik hududida qurilgan.

Andalusiyaliklar Tunisga koʻchib kelganlarida, ular masjid binosini taʼlim muassasasi sifatida ishlatishgan. Bey Husayn (1705 – 1735) masjidni taʼmirlattrgan.
Fayl:HOUA1.JPG|alt=Minaret of the mosque 1|Masjid minorasi
Fayl:MINHOUA.JPG|alt=Minaret of the mosque 3|Masjid minorasi


## Manbalar
Les jardins de lumière

***Les jardins de lumière*** () asli livanlik fransuz yozuvchisi Amin Maaluf tomonidan 1991-yilda yozilgan roman. Asarda parfiyalik diniy mutafakkir, moniylik asoschisi Moniy ibn Fatak haqida gap boradi.

## Fikrlar
The New York Times gazetasida David Guy quyidagicha yozadi: „*Les jardins de lumièreda* 1950-yillardagi Hollivud dostonlari hissi bor, unda erkaklar jasorat bilan imo-ishora qiladilar va darhol toshga oʻyilgan soʻzlarni aytadilar… Maalufning epik uslubi va yogʻoch qahramonlari, bu yerda Doroti S.Blerning fransuz tilidan funksional tarjimasida koʻrsatilgan, ogʻirdir. Biz Moniyga ergashamiz, biroq uning ichki hayotiga xayoliy sayohat qilishni, diniy eʼtiqod oʻta fraksiyaviylik va qattiqqoʻllik bilan ajralib turadigan bir paytda uning liberal eʼtiqodlari qanday shakllanganini tushunishni xohlaymiz“.

Amerikaning Kirkus Reviews jurnali kitobni „yaxshi meditatsion tarixiy roman“, „aniq tadqiq qilingan“, „vaqti-vaqti bilan diskursiv“ va „(yaxshi tarjima qilingan) dramatik lirizm bilan toʻldirilgan“ deb taʼriflagan.

## Yana qarang
* Adabiyotda 1991-yil;
* Zamonaviy fransuz adabiyoti

## Manbalar
Muhammad Nuh fondi masjidi

**Muhammad Nuh fondi masjidi** () – Malayziyaning Pahang sultonligi Genting togʻlarida joylashgan yagona masjid. Bino rasman 1981-yilda ochilgan. Ushbu masjiddan, shuningdek, musulmonlar namozlarini oʻqishlari va dam olish maskani sifatida ham foydalanilgan. Inshoot malayziyalik siyosatchi Tan Sri Muhammad Nuh sharafiga nomlangan.

## Manbalar
Sidi Mahrez masjidi

**Muhamad Bey al-Murodiy masjidi** sifatida ham tanilgan **Sidi Mahrez masjidi** Tunisning poytaxti Tunis shahrida joylashgan masjiddir. Bu rasmiy tarixiy yodgorlik obyekti hisoblanadi.

## Joylashuvi
Bu masjid shaharning Madina hududida joylashgan.

## Tarixi
U 1692-yilda Tunis homiysi Sidi Mahrez sharafiga Murod Bey II ning o'g'li Muhammad Bey al-Murodiy tomonidan qurilgan.

## Tuzilishi
Masjid arxitekturasi Usmonli me'morchiligidan kuchli ta'sirlangan bo'lib, Istanbuldagi Sulton Ahmad II masjidi bilan o'xshashliklarini ko'rish mumkin, namoz zalining to'rt burchagini egallagan gumbazlar markaziy gumbazda birlashadi. Makka yo'nalishidagi devorning katta qismini va markaziy gumbazni tutib turuvchi katta ustunlarni qoplash uchun Iznikdan (Turkiya) polixrom plitkalar keltirilgan.

Masjidning ichki qismi 1960-yillarda ta’mirlangan. 

## Manbalar

## Havolalar
Tengku Ampuan Afzan masjidi

**Tengku Ampuan Afzan masjidi** () – Malayziyaning Pahang sultonligi, Kuantan shahri, Bandar Indera Mahkota shaharchasida joylashgan yagona masjid. Ushbu masjid pahanglik Sulton Ahmadshohning birinchi turmush oʻrtogʻi, marhum Tengku Ampuan Afzan (1933–1988) sharafiga nomlangan.

## Manbalar
Tabbanin masjidi

**Tabbanin masjidi,** shuningdek, Sidi Jaafar masjidi () nomi bilan ham tanilgan. U Tunis poytaxti Tunis hududining Madina shahridagi eski masjiddir. Bino hofsid Sulton Usmon tomonidan qurilgan.

## Etimologiyasi
Masjid nomi pichan (somon)dan kelib chiqqan (), sababi masjid atrofida savdo qiluvchi sotuvchilar pichan savdosi bilan shugʻullangan.

## Joylashuvi
Masjid Bab Souika chekkasidagi Bab Lakouas koʻchasi 21-uyda joylashgan.

## Tarixi
U Hafsidlar davrida, 1487-yilda Sulton Usmonning buyrugʻiga binoan qurdirilgan.

## Manbalar
Xayrulla Hamidov

**Xayrulla Ubaydullayevich Hamidov** (1975-yil 7-dekabrda Toshkent shahrida tugʻilgan) – oʻzbekistonlik futbol mutaxassisi, futbol sharhlovchisi, jurnalist va shoir.

## Biografiyasi
1975-yil 7-dekabrda Toshkent shahrida tugʻilgan. Chilonzor tumanidagi 163-oʻrta maktabda oʻqigan.

1997-yilda hozirgi Oʻzbekiston milliy universitetining jurnalistika fakultetini tugatgan. 2000-yildan Abdurasul Abdullayev tashabbusi bilan tashkil topgan „Zakovat“ intellektual oʻyinida ishtirok eta boshlagan va jamoa sardori boʻlgan.

„Sport“ telekanali, „Chempion“ gazetasida sport sharhlovchisi boʻlgan. „Futbol plyus“, „FIFA“, „Shedevr“ loyihalari
muallifi.

Uning sheʼr, esse va maʼruzalari omma orasida keng tarqalgan. Diniy-maʼrifiy „Xolislik sari“ radioeshittirishlari orqali mashhur boʻlgan. U asos solgan „Odamlar orasida“ gazetasi qisqa vaqtda Oʻzbekistonda eng koʻp sotiladigan nashrga aylangan, olti oydan soʻng turli sabablar bilan yopilgan.

2010-yil 22-yanvarda hibsga olingan. Jinoyat kodeksining 244-moddasi 1-bandi (jamoat xavfsizligi va tartibiga xavf soluvchi materiallarni tayyorlash va tarqatish) bilan ayblangan. Jinoyat ishlari boʻyicha Yangiyoʻl tumani sudining qarori bilan, „Jihodchilar“ guruhiga aʼzolikda ayblanib 6 yilga qamalgan. Sudda oʻziga qoʻyilgan ayblarni rad etgan. Jazoni Navoiy shahridagi 47-sonli muassasada oʻtagan. Qamoqda ijod bilan shugʻullanganini, juda koʻp tadbirlarda qatnashib asosan sheʼrlar oʻqiganini aytgan. Afv etishni soʻrab 4 marotaba Oʻzbekiston prezidentiga murojaat yoʻllagan. Xalqaro inson huquqlari tashkilotlari Xayrulla Hamidovni hibsdan ozod etish talabi bilan Oʻzbekiston hukumatiga ochiq murojaatlar qilishgan. 2015-yil fevralda amnistiya munosabati bilan ozod etilgan.

2017-yil avgustda Oʻzbekiston Prezidenti topshirigʻi bilan „qora roʻyxat“dan chiqarilgan minglab oʻzbekistonliklardan biri.

2018-yilda Oʻzbekiston milliy teleradiokompaniyasining „Madaniyat va maʼrifat“ telekanalida madaniy-badiiy dasturlar muharririyati bosh muharriri etib tayinlangan. Futbol boʻyicha 2018-yilgi jahon chempionatining sharhlovchilaridan biri boʻlgan.

2019-yildan buyon Uzreport TV telekanalida faoliyat yuritmoqda. Ayni vaqtda Oʻzbekiston milliy teleradiokompaniyasining „Sport“ telekanali sharhlovchisi.

## Shaxsiy hayoti
Otasi – Ubaydulla Hamidov, pedagog boʻlgan. Onasi – Muqaddas Hamidova.

Oʻgʻli – Muhammad Ubaydullayev, futbolchi. AGMK futbol klubi darvozaboni.

Abdulla Qodiriyning „Oʻtkan kunlar“, Gabriel García Márquezning „Yolgʻizlikning yuz yili“ romanlarini, Muhammad Yusufning „Qora quyosh“ dostonini oʻqishni tavsiya qilgan. Sheʼriyat kechalarida qatnashib keladi.

## Mukofotlari
2025-yilda Shuhrat medali bilan mukofotlangan.
## Manbalar

## Havolalar
* 
* 
* 
* 
*
Shab Bhar masjidi

**Shab Bhar masjidi** (; „*Tungi masjid*“ degan maʼnoni anglatadi) – Pokistonning Lohur shahridagi Shoh Alamiy mahallasidagi masjid. Masjid 1917-yilda mahalliy hindlar va musulmonlar oʻrtasidagi kelishmovchilikdan soʻng bir kechada qurilgani aytiladi.
## Manbalar
Paloh masjidi

**Kg.** **Paloh masjidi** () – Malayziyada joylashgan Perak davlati Ipoh shahridagi eng qadimiy masjidlardan biri. Jalan Datohda joylashgan masjid binosi 1912-yilda Frank Swettenham maʼmuriyati davrida yer soliqlarini yigʻish boʻyicha mas’ul yordamchisi Van Muhammad Saleh tomonidan bunyod etilgan.

Masjidning qurilish ishlari mamlakatning 2 taniqli badavlat kishilari tomonidan moliyalashtirilgan, ulardan biri Long Kassim boʻlgan. Bugunga qadar masjid boshqaruvi Long Kassimning nevaralari tomonidan olib borilmoqda.

Inshoot bugungi koʻrinishga keltirilgunga qadar keng koʻlamda taʼmirlangan. Asl besh qavatli minora va masjid asoschisining maqbarasi hali ham asl koʻrinishida saqlanib qolgan. Masjid yonida joylashgan maqbara ikki pogʻonali toʻsiqli tomga ega.

## Manbalar
Sabxa masjidi

**Sabxa masjidi** () – Tunis poytaxti Tunis shahrining Madina hududi janubida, Bab Jaziza chekkasida joylashgan masjid.

## Joylashuvi

Masjid El Sabxa koʻchasi, 59-uyda joylashgan.

## Tarixi
Masjid Hafsidlar davrida qurilgan va keyin 1813-yilda vazir Yusuf Saheb Ettabaa tomonidan qayta tiklangan. 
Fayl:Plaque_commémorative_de_la_mosquée_La_Sabkha_جامع_السبخة.jpg|alt=Commemorative plaque of the mosque|Masjid lavhasi
Fayl:Mosquée_La_Sabkha_photo1_جامع_السبخة.jpg|alt=Entrance of the mosque|Masjidga kirish
Fayl:Mosquée_La_Sabkha_photo7_جامع_السبخة.jpg|alt=The minaret of the mosque seen from El Sabkha Street|Masjid minorasi El Sabxa koʻchasidan koʻrinishi

## Manbalar
Sidi Belhassen al-Halfaui masjidi

**Sidi Bellahssan al-Halfaui masjidi** () Tunis poytaxti Tunisning Madina shahridagi Halfauin mahallasida joylashgan masjidi.

Masjid 1640-yilda, Muraditlar davrida Sidi Muhammad al-Halfaoui avlodlaridan biri, tariqat va shadhili amaliyotchisi Bellahssan al-Halfaouini xotirasi uchun qurilgan. Uning maqbarasi masjidga yaqin, Hammam Er-Remimi koʻchasida joylashgan.

## Manbalar
Alwi masjidi

**Alwi masjidi** () – Malayziyaning Perlis shtati Kangar shahrida joylashgan masjid.

## Nomlanishi
Masjid Roja Said Alwi Ibni Almarhum Tuan Said Saffi Jamalullail sharafiga nomlangan.

## Tarixi
Masjid qurish uchun mablagʻ toʻplash ishlari 1920-yillarda boshlangan. Qurilish 1931-yilda boshlangan va 1933-yilda yakunlangan. Bino rasman Raja Said Alwi tomonidan ochib berilgan. 1988-yilda 2005-yilgi Milliy meros toʻgʻrisidagi qonunga muvofiq Alwi masjidi milliy meros deb eʼlon qilingan.

## Arxitekturasi
Masjid Moʻgʻul meʼmorchiligiga asoslangan holda qurilgan.

## Yana qarang

* Malayziyadagi masjidlar roʻyxati

## Manbalar

## Havolalar

* Facebook – Masjid ALWI, Kangar
Subhan Allah masjidi

**Subhan Allah masjidi** Tunisning poytaxti Tunis shahridagi Bab Souika okrugida joylashgan masjiddir. Bu masjid Andalusiyaliklar tomonidan Tunisga kelib joylashganliklaridan keyin qurilgan boʻlib, masjid qurilishi taxminan 1624-yilga toʻgʻri keladi.
Fayl:Mosquée_Sobhana_Allah_photo_1_جامع_سبحان_الله.jpg|alt=Marble plaque of the mosque|Masjidning marmar lavhasi
Fayl:Mosquée_Sobhana_Allah_photo_2_جامع_سبحان_الله.jpg|alt=Entrance of the mosque|Masjidga kirish
Fayl:Minaret_Mosquée_Sobhana_Allah_photo2_جامع_سبحان_الله.jpg|alt=Minaret of the mosque|Masjid minorasi


## Manbalar
Testur katta masjidi

**Testur katta masjidi** () Tunisning Beja gubernatorligidagi Testur shahrida joylashgan masjiddir. U poytaxt Tunisdan 76 km uzoqlikda, eski shaharning markazida joylashgan. Bu Andalusiya meʼmorchiligini, ayniqsa uning minorasini oʻzida mujassam etgan, unda Andalusiya uslubida yozilgan yozuvlar va meʼmoriy elementlar mavjud. Minoraning balandligi 23 metr boʻlib, sakkiz burchakli shaklda qurilgan. Minoraning fasadi sirlangan yozuvlar bilan bezatilgan kichik qoʻsh derazalarga va tepasida mexanik soatga ega. Uning tashqi koʻrinishi Ispaniya janubidagi Aragon qoʻngʻiroq minoralariga oʻxshab ketadi. Namoz zali masjid markazida joylashgan sahndan tashqari 1000 nafargacha namozxonni sigʻdira oladi. Masjiddagi mehrob qurilishida rangli chinni va koshinlardan tashqari ohaktosh, ispan qumi va marmar ishlatilgan. Masjid 1631-yilda qurib bitkazilgan. Qurlishga 1609-yilda Testurda istiqomat qilgan Andalusiyalik muhojir Muhammad Tigharinu homiylik qilgan.

## Yana qarang
* Tunisdagi masjidlar roʻyxati
## Manbalar
Rayvind Markaz

**Rayvind Markaz** – Pokistonning Lohur shahri yaqinidagi Rayvind shaharchasida joylashgan bosh masjid, madrasa va turar-joylardan iborat majmua va Pokistondagi Tabligʻi jamoati uyidir.
## Manbalar
Al-Omran masjidi

**Al-Omran masjidi** – Tunisning poytaxti Tunis shahridagi Al-Omran okrugida joylashgan masjid. Masjid 1935-yilda tuman aholisining ommaviy tarzda namoz oʻqishini taʼminlash uchun qurilgan.

## Manbalar
Hajjamin masjidi

**Hajjamin masjidi** () – Tunisning poyatxti Tunisdagi Beb Jedid tumanida joylashgan masjid. Bino 1931-yilda shayx Al-Haj Ahmad Ben Lamin tomonidan qayta tiklangan.

## Joylashuvi

Masjid Tunisning Madina eshiklaridan biri boʻlgan Bab Jedid yaqinidagi 75 Al-Hajjamine koʻchasida joylashgan.

## Manbalar
Perlis davlat masjidi

**Perlis davlat masjidi** () – Malayziyaning Perlis shtati Arau shahrida joylashgan masjid. Bino Perlisning davlat va qirollik masjidi hisoblanadi.

## Tarixi
Perlis davlat masjidi 1972-yilda eski Arau masjidi oʻrnida bunyod etilgan.

## Arxitekturasi
Perlis davlat masjidi zamonaviy arxitektura uslubiga ega boʻlib, Mavriyan meʼmorchiligi taʼsiriga ega. Binoning marmardan yasalgan pastki qismi toʻliq gilam bilan qoplangan. Masjid bir vaqtning oʻzida 7000 namozxonni sigʻdira oladi. Inshootning yuqori qavati ayollar namoz oʻqishlari uchun moʻljallangan.

## Yana qarang

* Malayziyadagi masjidlar roʻyxati

## Manbalar
Tengku Tenga Zahara masjidi

**Tengku Tenga Zahara masjidi** () yoki **Suzuvchi masjid** – Malayziyadagi birinchi haqiqiy suzuvchi masjid. Bino Kuala Terengganu shahridan 4 km uzoqlikda joylashgan Kuala Ibai daryosining estuariyi yaqinidagi Kuala Ibai lagunada joylashgan. Masjidning qurilish ishlari 1993-yilda boshlanib, 1995-yilda yakunlangan. Bino 1995-yilning iyul oyida Terengganu marhum sultoni Almarhum Sulton Mahmud al-Muktafi Billahshoh tomonidan rasman ochib berilgan. Masjid zamonaviy va Mavriyan meʼmorchiligi uygʻunlashuvidan iborat. Qurlish ishlarida marmar, keramika, mozaika ishlari va bomanit qoplamasidan foydalanilgan. Masjidning umumiy maydoni taxminan 5 gektar maydonni egallaydi va bir vaqtning oʻzida 2000 nafargacha tahrif buyuruvchilarni oʻzida sigʻdira oladi.

## Manbalar
Al-Muktafi Billahshoh masjidi

**Al-Muktafi Billahshoh masjidi** () – Malayziyaning Terengganu shahridagi zamonaviy qirollik masjidi. Masjidning qurilish ishlari 1981-yilda boshlanib, 1984-yilda yakuniga yetkazilgan. Bino 1984-yilning sentyabr oyida Terengganu sultoni Almarhum Sulton Mahmud Al-Muktafi Billahshoh tomonidan rasman ochib berilgan. Yangi qirollik maqbarasi masjidga yaqin joyda joylashgan.

## Terengganu qirollik maqbarasi
Al-Muktafi Billahshoh masjidi maqbarasiga dafn etilganlar:

### Sulton

* Sulton Mahmud Al-Muktafi Billahshoh ibni Almarhum Sulton Ismoil Nosiriddinshoh (1998-yilda vafot etgan).

### Tengku Ampuan Besar

* Tengku Ampuan Bariah binti Almarhum Sulton Salohiddin Abdulazizshoh (2011-yilda vafot etgan).

### Boshqa qirollik oilalari

* Tengku Amira Zahara Farrah Qurayshiyah Puteri binti Almarhum Sulton Mahmud Al-Muktafi Billahshoh (2001-yil 25 fevralda vafot etgan).
* Tengku Norhana Fotiha Putri binti Almarhum Sulton Mahmud Al-Muktafi Billahshoh (2023-yil 4-iyulda vafot etgan).
* Tengku Besar Terengganu Fotima Sharifa Nong Alsagoff binti Abdulloh (2023-yil 3-avgustda vafot etgan).

## Yana qarang

* Al-Muktafi Billah Shoh masjidining Google Maps Street View, Kuala Terengganu.

## Manbalar
Qayeh Qeshlaq

**Qayeh Qeshlaq** (forscha: **قيه قشلاق** , **Qayeh Qeshlāq** deb ham romanizatsiya qilinadi)  – Eronning Sharqiy Ozarbayjon ustonining Vorzikon shahristoniga qarashli qishloq. 2006-yil aholini roʻyxatga olish maʼlumotlariga koʻra, qishloqning aholisi 218 nafarni tashkil etadi.

## Manbalar
Alucheh Qeshlaq

**Alucheh Qeshlaq** (forscha: **الوچه قشلاق**, **Ālūcheh Qeshlāq** deb ham romanizatsiya qilinadi, shuningdek, **Alcheh Gheshlagh**, **Ālcheh Qeshlāq**, **Kyshlag**, **Qeshlāq**, **Qeshlāq Ālūcheh\** va  **Qishlāq**nomlari bilan ham keng tarqalgan) – Eronning Sharqiy Ozarbayjon ustonining Vorzikon shahristoniga qarashli qishloq. 2006-yil aholini roʻyxatga olish maʼlumotlariga koʻra, qishloqning aholisi 310 nafarni tashkil etgan.

## Manbalar
Al-Hidoya masjidi

**Al-Hidoya masjidi** () – Malayziyaning 13 ta davlatidan biri hisoblanauvchi Selangorning Petaling tumani, Shoh Alam shahridagi Jalan Pinang 18/1 hududi 18-boʻlimida joylashgan masjid. Shuningdek, binoda Tadika Islom a-Hidoya hovlisi ham joylashgan. „Tadika“ soʻzi bolalar bogʻchasi degan maʼnoni anglatadi.

## Manbalar

## Yana qarang

* Majid Al-Hidaya, Shoh Alamning Google Maps StreetView
Al-Fala masjidi

**Al-Fala masjidi** () – UEP Subang Jaya boy shaharchasida joylashgan asosiy masjid. Bino Malayziya tarkibiga kiruvchi 13 ta davlatlardan biri Selangorning Subang Jaya shahrida joylashgan.

## Manbalar
Shahid Ganj masjidi

**Shahid Ganj masjidi**, dastlab **Abdulloh Xon masjidi** () — Pokistonning Panjob viloyati Lahor shahridagi masjid edi. Pirshoh Kaku ziyoratgohi yonida qurilgan. Masjid joyi Britaniya hukmronligi davrida tortishuv ostida edi. 1935-yil 8-iyulga o'tar kechasi sixlar tomonidan buzib tashlangan.
## Manbalar
Tun Abdulaziz masjidi

**Tun Abdulaziz masjidi** () – **Masjid Tun Abdul Aziz** yoki **Masjid** **Bulat** **(Dumaloq masjid)** nomi bilan tanilgan Malayziyaning 13 ta davlatidan biri hisoblanuvchi Selangorning Petaling Jaya shahrida joylashgan masjid. Masjid Jalan Semangat va Jalan Datoʻ Abdulaziz hududlari oʻrtasida joylashgan. Bino 1975–1977-yillarda modernistik uslubda qurilgan. 1977-yilning 31-iyulida selangorlik Almarhum Sulton Salohiddin Abdulazizshoh tomonidan rasman ochib berilgan. Tun Abdulaziz masjidi 1955-yildan 1956-yilga qadar Selangorning sobiq Menteri Besari (Bosh vazir) va 1957-yildan 1964-yilgacha hukumatning birinchi bosh kotibi, keyinchalik esa 1971-yildan 1975-yilgacha Malakka Yang di-Pertua Negeri (gubernatori) Tun Abdulaziz Abdulmajid sharafiga nomlangan.

## Manbalar

## Havolalar

* Tun Abdul Aziz masjidi sayti
Abu Hurayra jome masjidi

**Abu Hurayra jome masjidi** — Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufidagi jome masjid boʻlib, Andijon viloyati Andijon shahrida joylashgan. Masjid 1994-yilda faoliyat boshlagan. 1998-yilda Oʻzbekiston Respublikasi Adliya vazirligi tomonidan roʻyxatga olingan. 

## Manbalar
Skafandr va kapalak

***Skafandr va kapalak*** () – jurnalist Jean-Dominique Baubyning xotira kitobi. Bu kitobda uning insultdan oldingi va undan keyingi hayoti tasvirlangan.

Kitobning fransuzcha nashri dastlab 1997-yil 7-martda nashr etilgan. U nashr qilingan birinchi kunida 25,000 nusxada sotilgan va bir hafta ichida jami sotuvlar soni 150,000 ga yetgan. Kitob butun Yevropa boʻylab birinchi raqamli bestsellerga aylangan. Uning umumiy savdosi hozirda milliondan oshgan.

## Tarixi
1995-yil 8-dekabrda *Elle* jurnalining bosh muharriri Bauby insultni boshdan oʻtqazgan va komaga tushib qolgan. U 20 kundan soʻng uygʻongan. Ruhan oʻz atrofidagi narsalardan xabardor boʻlsada, jismonan falaj edi. Bu holat „qulflangan sindrom“ deb atalardi. Bauby butun kitobni chap koʻz qovogʻini pirpiratib yozgan. Yordamchi harflarni koʻrsatib turgan hamda Baubyning ishorasi orqali soʻzlarni qogʻozga koʻchirgan. Bu uchun ular ikki oy davomida kuniga 3 soat, haftada 7 kun vaqt sarflashgan. 1997-yil 9-martda, kitob nashr etilganidan ikki kun oʻtgach, Bauby pnevmoniya tufayli vafot etgan.

## Boblari
* **Muqaddima**
* **Oʻrindiq**
* **Ibodat**
* **Choʻmilish**
* **Alifbo**
* **Imperator ayol**
* **Chinechitta**
* **Sayyohlar**
* **Kolbasa**
* **Qoʻriqchi farishta**
* **Surat**
* **Yana bir oʻxshashlik**
* **Tush**
* **Qadr ostidagi ovoz**
* **Omadli kun**
* **Ilon izi**
* **Parda**
* **Parij**
* **Sabzavot**
* **Sayr**
* **Yigirma bir**
* **Oʻrdak ovi**
* **Yakshanba**
* **Hong Konglik malikalar**
* **Xat**
* **Greven muzeyida**
* **Maqtanchoq**
* **Hayotdagi bir kun**
* **Yangi mavsum**

## Moslashuvlari
1997-yilda Jean-Jacques Beineix Baubyning falaj holatida kitob yaratish jarayoni haqida 27 daqiqalik „Assigné à résidence“ nomli hujjatli film suratga olgan.

Rejissyor Julian Schnabelning ushbu kitob asosida suratga olgan badiiy filmi 2007-yilda chiqarilib, unda Mathieu Amalric Bauby rolini oʻynagan. Film bir qancha xalqaro mukofotlarga nomzod boʻlgan va oʻsha yili Kann kinofestivalida eng yaxshi rejissyor nominatsiyasida gʻolib boʻlgan.

2019-yilda Dallas Opera kompaniyasi Jean-Dominique Baubyning ushbu asari asosida yaratilgan „The Diving Bell and the Butterfly“ operasi uchun Milliy sanʼat jamgʻarmasi grantiga sazovor boʻlgan.

## Manbalar

## Havolalar
* Literature, Arts, and Medicine database
Sulton Ibrohim masjidi

**Sulton Ibrohim masjidi** () – Malayziyaning Selangor davlati Kuala Selangor tumanida joylashgan masjid.

## Tarixi
Sulton Ibrohim masjidining qurilishi 10,7 million RMni tashkil etgan, qurilish ishlariga sarflanadigan mablagʻ toʻliq shtat hukumati tomonidan qoplab berilgan. Masjid qurilishi 1980-yilda boshlangan va 1982-yilda yakunlangan. Bino 1982-yilda selangorlik Almarhum Sulton Salohiddin Abdulazizshoh tomonidan Kuala Selangorga rasmiy tashrifi chogʻida rasman ochib berilgan.

## Arxitekturasi
Sulton Ibrohim masjidi modernizm uslubida qurilgan.

## Manbalar
Dilshod Hamroyev

**Dilshod Ilhom oʻgʻli Hamroyev** (; 11-iyul 1995-yil, Navoiy) – Oʻzbekistonlik sobiq futbolchi, darvozbon pozitsiyasida oʻynagan. FIFA U-20 Jahon chempionati 2015 va AFC U-23 Osiyo chempionati 2018 musoboqalari ishtirokchisi.

## Futbolchilik faoliyati
Dilshod Navoiy futboli maktabi tarbiyalanuvchisidir. Futbolchilik faoliyatini 2013-yilda „Qizilqum“ klubida boshlagan. 2016-yilgi mavsumda Toshkentnning „Obod“ klubi bilan shartnoma imzolagan. 2017-yilgi mavsum oldidan Toshkentning boshqa bir jamoasi, „Bunyodkor“ klubi bilan shartnoma imzolagan. 2017-yil 3-avgust sanasida Namanganning „Navbahor“ klubi tarkibiga Bunyodkor jamoasidan ijara asosida oʻtgan. 2018-yilgi mavsum oldidan Jizzaxning „Soʻgʻdiyona“ jamoasi tarkibiga oʻtgan. 2018-yilgi mavsum yozgi transfer oynasida „Navbahor“ klubi bilan shartnoma imzolagan. 2020-yilgi mavsum yakunida shartnomasi yakuniga yetgan Hamroyev „Navbahor“ jamoasini tark etgan. Ikki yarim mavsum davomida „Navbahor“ klubi tarkibida 5 ta oʻyinda ishtirok etib 6 ta gol oʻtkazib yuborgan. 2021-yilgi mavsum oldidan Oʻzbekiston Pro ligasi ishtirokchisi Samarqandning „Dinamo“ jamoasi bilan shartnoma imzolagan. 2021-yilgi mavsum yozgi transfer oynasida „Dinamo“ jamoasi tark etgan va keyinchalik professional futbolda koʻrinish bermagan.

### Terma jamoa
Dilshod bir qator yosh toifalarida Oʻzbekistonning asosiy darvozabonlaridan biri boʻlgan. 2015-yilgi FIFA U-20 Jahon chempionatida Oʻzbekiston U-20 terma jamoasi sharafini hinmoya qilgan. 2018-yil Xitoyda oʻtkazilgan AFC U-23 Osiyo chempionatida Oʻzbekiston olimpiya terma jamoasi tarkibida ishtirok etgan va chempionlikbi qoʻlga kiritgan.

## Yutuqlar

* Oʻzbekiston Superligasi uchinchi oʻrin: 2018

### Xalqaro

* AFC U-23 osiyo Kubogi chempioni: 2018

## Manbalar

## Havolalar

* Dilshod Hamroyev  OʻzPFL saytida futbolchi profili

* Dilshod Hamroyev Transfermarkt saytida futbolchi profili
* Dilshod Hamroyev Soccerway saytida futbolchi profili
Oʻzbekiston elektr stansiyalari roʻyxati

Mustaqil davlatlar hamdostligi davlatlari energetika kengashi maʼlumotlariga koʻra, 2023-yil yakunida Oʻzbekiston elektr stansiyalari quvvati 18 312 MVt ni tashkil qiladi. Shundan 14 806 MVti issiqlik elektr stansiyalarida, 2 225,6 MVti gidroelektr stansiyalarida, 1 290,0 MVti shamol va quyosh fotoelektr stansiyalarida generatsiya qilinadi. 2023-yilda Oʻzbekiston elektr stansiyalari 78,0 mlrd kVt*soat elektr energiyasi ishlab chiqardi.

## Xarita

## Gidroelektr stansiyalari haqida maʼlumot
Oʻzbekistonning barcha gidroelektr stansiyalariga „Oʻzbekgidroenergo“ AJ davlat korxonasi egalik qiladi.

### Qurilayotgan gidroelektr stansiyalar

## Issiqlik elektr stansiyalari
Oʻzbekistonning barcha gidroelektr stansiyalariga „Issiqlik elektr stansiyalari“ AJ davlat korxonasi egalik qiladi.

## Atom elektr stansiyalari
Oʻzbekistondagi ilk atom elektr stansiyasi 2033-yil Jizzax viloyatida ishga tushirilishi rejalashtirilmoqda.

## Shamol elektr stansiyalari

### Loyihalashtirilgan yoki qurilayotgan Shamol elektr stansiyalar

## Quyosh elektr stansiyalari

### Loyihalashtirilgan yoki qurilayotgan Quyosh elektr stansiyasilar

## Manbalar
Leon Kemstach

**Leon Ilich Kemstach** (rus: Leon Ilich Kemstach, 2008-yil 1-avgustda tugʻilgan) – rossiyalik kino va televideniye aktyori. "Slovo patsana. Krov na asfalte" (2023) teleserialidagi bosh roli bilan tanilgan.

## Biografiya
Leon Kemstach 2008-yil 1-avgustda Sankt-Peterburgda tugʻilgan. Uning onasi Sankt-Peterburgda fitnes-studiya va tibbiyot markaziga ega boʻlgan tadbirkor Laura Kemstach, aktyor va rejissyor Anton Bogdanovning rafiqasi. Otasi haqida uning ismi va Shotlandiya ildizlarining mavjudligidan boshqa hech narsa maʼlum emas. Leon Sankt-Peterburg va Moskvadagi xususiy maktablarda tahsil olgan. Bolaligimdan ingliz tilini oʻrgangan, maktabda esa xitoy, nemis va fransuz tillarini oʻrganishni boshlagan. 2019-2020 oʻquv yilida u Butunrossiya fransuz tili olimpiadasining maktab bosqichida sovrindor boʻldi, keyinroq *Repton School Dubai* talabasiga aylandi.

2021-yilda Kemstach rejissor Bogdanov tomonidan suratga olingan „Normalnyy tolko ya“ filmida debyut qildi. 2023-yilda "Slovo patsana. Krov na asfalte" serialida Kemstach jinoyat guruhiga kirgan maktab oʻquvchisi Andrey rolini oʻynadi. Maʼlumki, suratga olish jarayonida aktyor „oilaviy taʼlim tizimi“ga oʻtgan.

„Slovo patsana“ning gʻayrioddiy mashhurligi tufayli Kemstach bir zumda mashhurga aylandi. U oʻz blogida tomoshabinlarga serialning birinchi epizodlaridagi taassurotlari ostida „shoshilinch qarorlar qabul qilishning“ va koʻcha toʻdalarini yaratishni hojati yoʻqligini tushuntirdi.

2023-yil dekabrida („Slovo patsana“ efirdaligida) Kemstach hali oʻzining boʻlajak kasbi haqida bir qarorga kelmagan edi.

## Filmografiya

## Tanqid
Taqrizchilar uning „Slovo patsana. Krov na asfalte“dagi ishini yuqori baholadilar. Kinopoisk sharhlovchisi Vasiliy Koretskiy Kemstachni Ruzil Minekaev bilan birga serialning ikkita asosiy kashfiyotidan biri deb atadi. Elena Zarxina oʻz sharhida Leonni „ajoyib yosh aktyor“ deb atadi. Jora Krijovnikov, „Slovo pastana“ rejissyori Kemstach bilan ishlash haqidagi taassurotlarini quyidagicha ifodaladi: „Leon juda zoʻr. Va u allaqachon professional, chunki u mehnatkash, xarakter, patsan“.

## Mukofotlar

* **FashionTV**dan „Yilning eng yaxshi aktyori“ nominatsiyasida „Fashion New Year Awards 2023“

## Manbalar
Lobi Manzoki

**Cesar Lobi Manzoki** (1996-yil 12-oktabr) – professional futbolchi, China League One klubi Dalian Professional klubida hujumchi sifatida oʻynaydi. Zairda tugʻilgan, Markaziy Afrika Respublikasi terma jamoasida oʻynaydi.

## Klub faoliyati
2020-yil 28-iyulda Manzoki Uganda Premyer-ligasida ishtiok etuvchi „Vipers SC“ jamoasiga qoʻshilgan va u yerda 46 ta oʻyin oʻtkazib, 26 gol urdi va klub uchun 13 golga assistentlik qilgan. 2020/2021-yilgi mavsumda u 7 ta gol urib, Stanbic Uganda Kubogining „Oltin butsasi“ni qoʻlga kiritdi va keyingi mavsumda 18 ta gol bilan „Oltin butsa“ni qoʻlga kiritgan. U 4 marta Pilsnerda oyning eng yaxshi futbolchisini qoʻlga kiritdi va 2021/2022-yilgi mavsumda Uganda premyer-ligasining eng yaxshi jamoasida koʻrsatilgan. U Vipers SC bilan 1 marta Uganda kubogi va 1 marta Uganda Premyer-ligasini yutgan.

2022-yil 25-avgustda Manzoki Dalian Pro bilan shartnoma imzolagan.

## Terma jamoadagi faoliyati
Manzoki 2016-yilda Kongo Demokratik Respublikasi terma jamoasini uchta oʻyinda himoya qilgan. Ota-bobolari bu mamlakatdan boʻlganligi sababli u 2022-yilda Markaziy Afrika Respublikasi terma jamoasi vakili boʻlishga oʻtgan.

## Manbalar
Aleksandr Sednyov

**Aleksandr Sednyov** (; ; 1973-yil 16-avgust) – Belarus futbol murabbiyi va sobiq himoyachi. Qozog‘istonning "Ordabasi" klubi bosh murabbiyi.

## Murabbiylik faoliyati
2021-yilning yanvar oyida u Qozogʻistonning „Ordabasi“ klubi bosh murabbiyi boʻldi. 2021-yilgi mavsumda u jamoani Premyer-ligada beshinchi oʻringa olib chiqdi. 2022-yilning fevralida klubning moliyaviy muammolari haqidagi maʼlumotlarga qaramay, u jamoa bilan shartnomasini uzaytirdi.

## Yutuqlar
**MPKC Mozyr**

* Belarus Premyer-ligasi chempioni: 1996
* Belarus kubogi sohibi: 1995–1996

**Belshina Bobruisk**

* Belarus Premuer-ligasi chempioni: 2001
* Belarus kubogi gʻolibi: 2000–2001

#### Murabbiy

* Qozogʻiston kubogi sohibi: 2022
* Qozogʻiston Premyer ligasi chempioni: 2023

## Manbalar

## Havolalar

* Belshina veb-saytidagi profil
*
Shirinboy Abdullayev

**Shirinboy Abdullayev** (; 1992-yil 4-avgustda tugʻilgan) – oʻzbekistonlik futbolchi, darvozabon pozitsiyasida oʻynaydi. 2024-yildan Buxoroning „Buxoro“ klubi futbolchisi.

## Futbolchilik faoliyati
Shirinboy Jizzax futbol maktabida taʼlim olgan. Professional faoliyatini 2011-yil Jizzaxning „Soʻgʻdiyona“ klubida tarkibida boshlagan. Jizzax jamoasida asosan ikkinchi darvozabon sifatida foaliyat olib borgan. 2012-yilgi mavsumda Oʻzbekiston birinchi ligasida klubning asosiy darvozabonlaridan biri sifatida ishtirok etgan. 2017-yilgi mavsumda Toshkentning „Obod“ klubiga ijaraga berilgan. Obod jamoasi tarkibida asosiy darvozabon sifatida oʻynagan va 12 oʻyinda darvozani qoʻriqlagan. ikkinchi davra oldidan „Soʻgʻdiyona“ jamoasi Shirinboyni jamoa tarkibiga qaytargan. 2022-yilgi mavsumda Jizzax klubi tarkibida AFC Kubogida oʻynagan.

2023-yil 8-dekabrda „Soʻgʻdiyona“ jamoasi bilan shartnomasi uzaytirilmasligini eʼlon qildi va Shirinboy jamoani tark etgan. 2024-yil yanvar oyida sobiq ustozi Ulugʻbek Baqoyev taklifiga koʻra „Buxoro“ jamoasi mashgʻulotlarida ishtirok etgan va fevral oyida Buxoro klubi bilan shartnoma imzolagan.

## Yutuqlar
### Klub
;Buxoro
* Oʻzbekiston Kubogida ikkinchi oʻrin: 2025
;Soʻgʻdiyona
* Oʻzbekiston Superligasi ikkinchi oʻrin: 2021
* Oʻzbekiston Pro ligasi gʻolibi: 2012

## Shaxsiy hayot
Shirinboy taniqli futbolchi Izzatilla Abdullayevni akasidir.

## Manbalar

## Havolalar

* Shirinboy Abdullayev  OʻzPFL saytida futbolchi profili

* Shirinboy Abdullayev Transfermarkt saytida futbolchi profili
* Shirinboy Abdullayev Soccerway saytida futbolchi profili
* Shirinboy Abdullayev Footballfacts saytida futbolchi profili
Vazir Xon masjidi

**Vazir Xon masjidi** (panjob, fors, ) – Pokistonning Panjob viloyati Lahor shahrida joylashgan masjid. Masjid Boburiylar imperatori Shoh Jahon davrida, yaqin atrofdagi Shohi Hammam hammomlarini oʻz ichiga olgan binolar ansamblining bir qismi sifatida foydalanishga topshirilgan. Vazir Xon masjidining qurilishi milodiy 1634-yilda boshlangan va 1641-yilda yakunlangan. YUNESKOning Butunjahon merosi taxminiy roʻyxatiga kiritilgan.

## Manbalar
Akbarobodi masjidi

**Akbarobodi masjidi** () – Hindistonning Dehli shahridagi masjid edi. 1650-yilda Shoh Jahonning rafiqlaridan biri Akbarobodi Mahal tomonidan qurilgan. Eski Dehlidagi bir necha Boburiylar davridagi masjidlardan biri, 1857-yilgi qoʻzgʻolon paytida inglizlar tomonidan buzib tashlangan. Eski Dehlining zamonaviy Netaji Subhash Parki hududida mavjud boʻlgan deb ishoniladi.
## Manbalar
Jean-Dominique Bauby

**Jean-Dominique Bauby** (; 1952-yil 23-aprel – 1997-yil 9-mart) – fransuz yozuvchisi va *Elle* jurnali muharriri.

## Hayoti
Bauby Parijning 14-okrugida tugʻilgan va Parijning 1-okrugida, Tuileries bogʻining shimolidagi Rue du Mont-Tabor koʻchasida yashagan.

Jurnalistlik faoliyatini *Combat* gazetasida boshlagan, keyin esa *Le Quotidien de Paris* gazetasida davom ettirgan. 28 yoshida, *Paris Match* jurnalining madaniy boʻlimi muharriri boʻlishdan oldin, *Le Matin de Paris* gazetasining bosh muharriri lavozimida ishlagan. Keyin esa *Elle* jurnaliga ishga oʻtgan va keyinchalik ushbu jurnal muharririga aylangan.

Bauby oʻn yil davomida Silvi de la Rochefucauld bilan ishqiy munosabatda boʻlgan. Ularning bir oʻgʻli va bir qizi boʻlgan. Bauby *Elle* jurnali jurnalisti Florens Ben Sadoun bilan uchrashishni boshlaganidan soʻng esa Rochefucauld bilan ajralshgan.

## Xotirasi
1995-yil 8-dekabrda, 43 yoshida, Bauby oʻgʻlini teatrga olib ketayotganda insult olgan. Yigirma kundan keyin kasalxonada uygʻonganida, u faqat chap qovogʻini pirpiratishga qodir boʻlgan.

Bauby kasallikka chalinishdan oldin kitob yozish uchun shartnoma imzolagan edi. Uning nutq terapevti Sandrine Fichou foydalanish chastotasiga koʻra 26 harfli alifbo tuzgan. U alifbodagi harflarni kerakli harfga toʻgʻri kelganida Bauby koʻzini pirpiratguncha ketma-ketlikda koʻrsatib turgan. Shu orqali ular asar soʻzlarini yozgan. Sandrine va Bauby haftasiga yetti kun, kuniga uch soat ishlagan holda ikki oy davomida 130 betlik qoʻlyozma yozishgan.

Yozib olingan „Skafandr va kapalak“ asari 1997-yil 7-mart, juma kuni chop etilgan. U Yevropa boʻylab birinchi raqamli bestsellerga aylangan va umumiy sotuvi milliondan oshgan. Bauby oʻz kitobi nashr etilganidan ikki kun oʻtgach, 44 yoshida pnevmoniyadan]] vafot etgan. U Fransiyaning Parij shahridagi Per-Lachaise qabristonidagi oilaviy qabrga dafn etilgan.

## Manbalar

## Havolalar

* The Diving Bell and the Butterfly - The Movie ::: Kerosene Creative Services :: Miramax
* 
*
Media Prima

**Media Prima Berhad** – Petaling Jaya, Selangor shahrida joylashgan Malayziya media kompaniyasi. Bu televidenie, bosma, radio, uydan tashqari reklama, kontent yaratish va raqamli media sohasida biznes manfaatlariga ega boʻlgan Malayziyadagi eng yirik media va koʻngilochar konglomeratdir. Media Prima Radio Televisyen Malaysia (RTM) va Astro bilan birga mamlakatdagi ommaviy axborot vositalari triopoliyasining bir qismini tashkil qiladi.

## Manbalar

## Havolalar

*
Violett Beane

**Violett Beane** (1996 yil 18 mayda tugʻilgan) – amerikalik aktrisa. „The Flash“ filmidagi Jessi Uells/Jessi Quick rollari, „Truth or Dare“ filmidagi Marki Kemeron va „God Friended Me“ filmidagi Kara Blum rollari bilan tanilgan.

## Filmografiyasi
### Film

### Televizion

## Manbalar

## Havolalar

*
Alvido, Vatan

Ushbu kitob A’zam Xoshimiyning qalamiga mansub bo’lib, 1915-yilda Farg’ona vodiysida Qoyqi qishlog’ida tavallud topgan. Otasi Xo’jaxon domla, bobosi Xazrat Shayx Izzatulloh Halifa Al-Farg’oniy Naqshbandiy, onasining otasi **“Ustoz ul-Olam”** nomi bilan tanilgan Shayx G’iyosiddin Eshon Nomongoniy bo’lib, bu shaxslarning barchalari o’z davrining taniqli kishilaridan bo’lgan. 1931-yil mart oyining boshlarida Komunist bolsheviklarining ta’zyiqlari sababli o’z shahrini tark etishga majbur bo’ldi. Ushbu kitob o’zbek tilida “Alvido vatan” nomi bilan nashr qilingan.Ushbu kitobda muallif A’zam Xoshimiyning boshidan kechirgan o’tmishi haqida bo’lib, unda Samarqand, Buxoro, Namangan, Qo’qon, Qarshi va Shahrisabzda bo’lgan voqe’alar jamlangan. Ushbu voqe’alarda Rus komunist askarlarining islom dini va O'zbekistondagi hozirgi shahrlarga tahdidlar va yuqorida nomi zikr qilingan shaharlarda bo'lgan qonli voqe’alar aks topgan.
Alaviq

**Alaviq** (forscha: **''علويق''‎**) – Eronning Sharqiy Ozarbayjon ustonining Varziqon shahristoniga qarashli qishloq.

## Aholisi
2006-yil maʼlumotlariga koʻra qishloqda 1125 nafar kishi istiqomat qiladi (247 ta oila).

## Manbalar
Dorian Grey sindromi

**Dorian Grey sindromi** () – hayot tarzini, shu jumladan oʻsmirlik yoki yoshlik davriga xos boʻlgan xususiyatlarni uzoqroq muddatga saqlab qolishga urinish, jismoniy pasayish yoki qarishdan qoʻrqish. Bu yoshlar atributlaridan asossiz foydalanish, yoshlar uslubidagi kiyim kiyish bilan qoplanadi va ekstremal holatlarda plastik jarrohlik va kosmetika vositalaridan koʻproq foydalanishga olib keladi. Baʼzida bu depressiya va oʻz joniga qasd qilishga urinishlar bilan yakunlanadi. Bu psixologik holat jamoat arboblari, kino yulduzlar, rassomlar va qoʻshiqchilar orasida keng tarqalgan. Sindrom Oscar Wildening "Dorian Greyning portreti" romanidagi bosh qahramon nomi bilan atalgan. Amerika Psixologik Assotsiatsiyasi bu holatni kasallik deb hisoblamaydi.

## Alomatlari
Ushbu sindromning asosiy alomati qarilik haqidagi oʻtkir tashvishdir. Teri elastikligini yoʻqotadi, ajinlar paydo boʻladi va dastlabki oq sochlar paydo boʻladi. Tez orada bu alomatlar kuchayadi va odam qarish jarayonini kechiktirish va yoshlikni qaytarish uchun turli va baʼzan radikal usullarni izlaydi.

## Shuningdek qarang
* Gerontologiya

## Manbalar
Perfect

**„Perfect“** – ingliz qoʻshiqchisi Ed Sheeranning „÷“ (2017) nomli uchinchi studiyaviy albomidan joy olgan toʻrtinchi qoʻshiq. Albom chiqqandan soʻng, tarona Buyuk Britaniyaning Singles Chartida toʻrtinchi oʻrinni egalladi. 2017-yil 21-avgustda „Perfect“ albomdagi toʻrtinchi singl boʻlishi eʼlon qilindi. Dastlab 2017-yil mart oyida toʻrtinchi oʻrinni egallagan qoʻshiq oʻsha yilning oxirida yana Buyuk Britaniya chartlariga kirdi. Singl 2017-yil dekabr oyida Buyuk Britaniyaning Singles Charti va AQShning ''Billboard'' Hot 100 chartida birinchi oʻrinni egalladi. „Perfect“ 2017-yilda Buyuk Britaniyaning birinchi raqamli rojdestvo qoʻshigʻiga aylandi hamda Avstraliya, Kanada, Irlandiya va Yangi Zelandiya kabi oʻn oltita boshqa mamlakatlar xit paradlarida ham birinchi oʻrinni oldi.

Amerikalik qoʻshiqchi Beyoncé bilan birga ijro etilib, „Perfect Duet“ deb nomlangan singlning ikkinchi versiyasi 2017-yil 1-dekabrda chiqdi. Italiyalik qoʻshiqchi Andrea Bocelli bilan kuylanib, „Perfect Symphony“ deb nomlangan yana bir duet esa 2017-yil 15-dekabrda premyera qilindi. Qoʻshiq va uning rasmiy klipi 2018-yilgi MTV Video Music Awards mukofotida uchta nominatsiyada gʻolib boʻldi.

## Chartlar

### Haftalik chartlar

### Yillik chartlar

### Dekadalik chartlar

## Manbalar

## Havolalar
* 
* 
* 
* 
* 
*
Nyakim Gatvech

**Nyakim Gatvech** (, 27 yanvar 1993 yil, Gambela, Efiopiya) kelib chiqishi Janubiy Sudanlik boʻlgan amerikalik model. Teri rangi oʻta qoraligi bilan dunyo eʼtiborni tortdi va Instagram da mashhurlikka erishdi.
## Manbalar
Marko Milićković

**Markas Milichkovičius** ( ; 1998-yil 31-mart) – Chernogoriya futbolchisi, hujumkor yarim himoyachi. U Litvaning „Jalgiris“ klubi sharafini himoya qilgan. Chernogoriya U-19 va U-21 terma jamoalarida oʻynagan.

## Faoliyati
U OFK Titograd jamoasi takibida uch mavsum oʻtkazgan. Faoliyatining dastlabki davrlarida quyi divizionning „Otrant-Olimpiya“ klubiga ijaraga berilgan.

2020-yilda yozda Kosovo chempionatiga ketdi. U mavsumni Drenning „Feronikeli“ klubida oʻtkazgan.

2021-yilda OFK Petrovac jamoasi bilan shartnoma imzolagan. 2021-2022-yilgi Birinchi liganing yarmida u 18 ta oʻyin oʻtkazib, 10 ta gol urdi va 1 ta golli uzatmani amalga oshirdi. Oʻsha mavsumda u 2021-2022-yilgi Birinchi liganing eng sermahsul boʻlgan.

#### Vilnyus Zalgiris
2022-yilda 30-yanvar Vilnyusning „Jalgiris“ jamoasiga aʼzo boʻlgani xabar qilingan.

2022-yilda A ligada debyut qilgan. 4-mart „Yonavas“ klubiga qarshi oʻyinda ilk debyut golini urgan.

2022-yilda 29-avgust FC Hegelmann jamoasiga qarshi oʻyinda Žalgiris raqiblarini 4:1 hisobida magʻlub etdi va Marko sheriklaridan gol urish bilan ajralib turgan.

2022-yilda 30-oktyabr FC Djiugas klubiga qarshi oʻyinda gol urdi va Žalgiris raqiblarini 6:0 hisobida magʻlub etgan.

2023-yil 23-dekabrda Oʻzbekiston Superligasi ishtirokchisi Bekobodning „Metallurg“ jamoasi bilan shartnoma imzolashi haqida xabar qilingan.

## Statistika

; Liga statistikasi

Rangning maʼnosi:

:  Jamoa A ligasida oʻynagan;

## Yutuqlar

### Jamoa yutuqlari

;

* **A-liga chempioni: 2022**

* **LFF kubogi sohibi: [[2022]]**

## Manbalar

## Havolalar

* alyga.lt veb-sayti
* FUTBOL YOʻLI
* Transfermarkt
* lithuvosfutbolas.lt
* Globalsportsarchive
Uygʻun Gʻofurov

**Uygʻun Gʻofurov —** Imom Buxoriy nomidagi Toshkent islom instituti rektori, tarix fanidan falsafa doktori.

## Ish faoliyati
Uygʻun Gʻafurov oldin Imom Buxoriy nomidagi Toshkent islom instituti rektori hamda Oʻzbekiston musulmonlari idorasi raisi yoshlar ishlari boʻyicha oʻrinbosari lavozimida ish yuritgan.

2023-yil 29-sentyabrda Oʻzbekiston xalqaro islom akademiyasi rektori etib tayinlangan.

2024-yil 6-dekabrda Imom Buxoriy nomidagi Toshkent islom instituti rektori etib tayinlandi.
## Manbalar